GEL บวกแรง 8% ลุ้นผลงานปีนี้โตเด่น-ตุน backlog แน่น 2.9 พันลบ. แถมหุ้นต่ำบุ๊ก
GEL บวกแรง 10% ลุ้นผลงานปีนี้โตเด่น-ตุน backlog แน่น 2.9 พันลบ. รับรู้ยาวถึงปีหน้า แถมหุ้นต่ำบุ๊ก
GEL บวกแรง 10% ลุ้นผลงานปีนี้โตเด่น-ตุน backlog แน่น 2.9 พันลบ. รับรู้ยาวถึงปีหน้า แถมหุ้นต่ำบุ๊ก
13 ก.ย. 2564

ผู้สื่อข่าวรายงานว่าวันนี้ (13 ก.ย.2564) ราคาหุ้นบริษัท เจนเนอรัล เอนจิเนียริ่ง จำกัด (มหาชน)  หรือ GEL ณ เวลา 14.54 น. อยู่ที่ระดับ 0.53 บาท เพิ่มขึ้น 0.04 บาท หรือ 8.16% โดยทำจุดสูงสุดที่ 0.58 บาท และทำจุดต่ำสุดที่ 0.48 บาท ด้วยมูลค่าการซื้อขาย 542.13 ล้านบาท ราคาหุ้นแรงในรอบ 5 ปี โดยเทียบตั้งแต่หุ้นยืนที่ระดับล 0.54 บาท เมื่อวันที่ 5 ก.ย.2559 คาดเก็งกำไรผลงานปีนี้โตเด่น ขณะเดียวกันมูลค่าหุ้นทางบัญชีอยู่ที่ 0.76 บาท

อนึ่งก่อนหน้านี้ นายธิติพงศ์ ตั้งพูนผลวิวัฒน์ ประธานเจ้าหน้าที่บริหาร GEL เปิดเผยว่า ภาพรวมผลการดำเนินงานในงวดไตรมาส 2/2564 มีกำไรสุทธิอยู่ที่ 20.74 ล้านบาท เพิ่มขึ้น 140.15% จากงวดเดียวกันปีก่อนที่มีผลขาดทุนเท่ากับ 51.65 ล้านบาท ขณะที่งวด 6 เดือนแรกของปี 2564 มีกำไรสุทธิอยู่ที่ 0.65 ล้านบาท เพิ่มขึ้น 100% จากงวดเดียวกันปีก่อนมีผลขาดทุนเท่ากับ 102.16 ล้านบาท
ปัจจัยที่สนับสนุนให้กำไรมีทิศทางที่ดีขึ้น เนื่องจากการบริษัทฯ มีกำไรพิเศษ รวมถึงการควบคุมต้นทุนสินค้าที่มีประสิทธิภาพ และระบบการควบคุมงบประมาณที่ดี ส่งผลให้เกิดต้นทุนต่อหน่วยลดลง ขณะที่การปรับปรุงโครงสร้างองค์กรสามารถควบคุมค่าใช้จ่าย และการบริหารให้มีความเหมาะสม และมีประสิทธิภาพมากขึ้น
ประธานเจ้าหน้าที่บริหารกล่าวอีกว่า ภาพรวมการดำเนินธุรกิจในช่วงครึ่งปีหลัง บริษัทฯ ยังคงได้รับผลกระทบจากการระบาดของโควิด-19 จากมาตรการกึ่งล็อกดาวน์ของภาครัฐที่มีคำสั่งให้หยุดการก่อสร้าง ที่ส่งผลกระทบต่อการดำเนินงานของบริษัทฯ
อย่างไรก็ตามคาดการณ์ว่าน่าจะกลับมาฟื้นตัวดีขึ้นในช่วงไตรมาส 4/2564 เนื่องจากปริมาณงานในมือรอรับรู้รายได้ (backlog) อยู่แล้ว กว่า 2,900 ล้านบาท โดยจะทยอยรับรู้รายได้ถึงปี 2565 ทำให้มั่นใจว่าการดำเนินธุรกิจของบริษัทฯ ในปี 2565 จะสามารถฟื้นเทิร์นอะราวด์ได้อย่างชัดเจน จากปริมาณงานในมือกว่า 2,900 ล้านบาท และโดยเฉพาะเมื่อสถานการณ์ภาพรวมเศรษฐกิจของประเทศไทยกลับเข้าสู่ภาวะปกติ จะทำให้ในส่วนของโครงการภาครัฐ และเอกชนจะกลับมาขยายการลงทุนได้อีกครั้ง